Πιερ Γκονέλλα

Βιογραφία

Ο Pier Gonella ξεκίνησε να παίζει κιθάρα στην ηλικία των 15 ετών, ακολουθώντας το πάθος του για μπάντες όπως οι Scorpions και οι Deep Purple. Από το 1993 ως το 1997 σπούδασε jazz κιθάρα σε πολλά ιταλικά σχολεία και κατά την ίδια περίοδο, μη βρίσκοντας κανένα δάσκαλο που να ειδικεύεται στη rock τεχνοτροπία, τη μελέτησε μόνος του. Συγκεκριμένα ξεκίνησε να μελετά τη μουσική κιθαριστικών του ηρώων όπως οι Yngwie Malmsteen, Joe Satriani, Vinnie Moore, Joey Tafolla και πολλοί άλλοι. Μετά μελέτησε θεωρία της μουσικής και τον Ιούνιο του 1998 πήρε πτυχίο Θεωρίας και Σολφέζ από το μουσικό ωδείο «Nicolo' Paganini» στη Γένοβα, όπου την ίδια χρονιά ξαναγράφτηκε και σπούδασε για τέσσερα χρόνια φαγκότο.

Labyrinth

Από το 2003 έως και το 2008 έπαιξε με την power metal μπάντα Labyrinth. Μαζί τους έπαιξε σε πολλά ιταλικά και ευρωπαϊκά φεστιβάλ (Gods Of Metal, Metalway) και το 2005 περιόδευσε στην Ιαπωνία, στην Κίνα και στην Ταϊβάν (6 συναυλίες). Σε αυτή την περιοδεία ηχογράφησε το DVD Live in Tokyo, που συμπεριλήφθηκε στο άλμπουμ Freeman το 2006. Τον Μάρτιο του 2007 κυκλοφόρησε με τους Labyrinth το άλμπουμ 6 Days to Nowhere, και την ίδια χρονιά περιόδευσαν στην Ιαπωνία ξανά.

Necrodeath

Ο Pier Gonella παίζοντας live στο Ιταλικό φεστιβάλ Gods of Metal το 2006, έγινε μέλος των Necrodeath για πρώτη φορά το 2006 σαν guest κιθαρίστας. Την ίδια χρονιά η μπάντα έκανε Ευρωπαϊκή περιοδεία (20 συναυλίες) ανοίγοντας για τους Marduk και το 2007 ο Pier ηχογράφησε τις κιθάρες για το άλμπουμ “Draculea”. Μετά έφυγε από την μπάντα επειδή ήταν πολύ απασχολημένος με τις άλλες μπάντες του. Επανασυνδέθηκε με τους Necrodeath το 2008, αλλά αυτή τη φορά μόνιμα. Το 2009 ηχογράφησε το άλμπουμ “Phylogenesis” και το 2010 το άλμπουμ “Old Skull”. Και τα δύο ακολουθήθηκαν από Ευρωπαϊκή περιοδεία. Εξακολουθεί να παίζει με αυτό το σχήμα.

Mastercastle

Το 2008 οι Labyrinth αποφάσισαν να κάνουν ένα διάλειμμα. Κατά τη διάρκεια αυτού του διαστήματος ο Pier ξεκίνησε τη συνεργασία του με την τραγουδίστρια Giorgia Gueglio. Μαζί έγραψαν πολλά τραγούδια και έστειλαν ένα demo στην εταιρία Lion Music, η οποία τους προσέφερε συμβόλαιο. Το ίδιο χρονικό διάστημα ο μπασίστας Steve Vawamas και ο drummer Alessandro Bissa έγιναν μέλη της μπάντας. Επέλεξαν το όνομα Mastercastle και κυκλοφόρησαν το “The Phoenix” τον Απρίλιο του 2009. Το άλμπουμ έγινε αποδεκτό με θερμά σχόλια, ειδικά στην Αμερική και η μπάντα συνέχισε να συνθέτει μουσική. Τον Ιούνιο του 2010 κυκλοφόρησαν το “Last Desire” πάλι υπό την αιγίδα της Lion Music. Ο Pier Gonella εξακολουθεί να παίζει με αυτό το σχήμα.

Άλλα projects

Το 2001 ηχογράφησε τις κιθάρες για το άλμπουμ Athlantis και το 2003 ηχογράφησε τις κιθάρες και κομμάτια μπάσο για το άλμπουμ Wild Steel. Και τα δύο κυκλοφόρησαν από την Underground Symphony. Τον Απρίλιο του 2005, κατά τη διάρκεια της ενασχόλησής του με τους Labyrinth, κυκλοφόρησε το solo άλμπουμ του Odyssea - Tears in Floods. Ο Gonella έπαιξε από το 2002 έως και το 2006 με μια  Joe Satriani tribute μπάντα με το όνομα The Extremist. Έπαιξαν στην Ιταλία κατά τη διάρκεια εκδηλώσεων με τον τίτλο «Guitar day», ανοίγοντας για τον Andy Timmons.
Το 2008 ο Gonella επιλέχθηκε από τον κιθαρίστα Timo Tolkki ως δεύτερος κιθαρίστας για δύο συναυλίες κατά τη διάρκεια της Ιταλικής του περιοδείας. Ο Pier Gonella εμφανίζεται συχνά στην Ιταλική rock τηλεόραση Rock TV. Διευθύνει και ασχολείται με τους Necrodeath και τους Mastercastle και παράλληλα διδάσκει κιθάρα σε δύο Ιταλικά σχολεία.